Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi Euroopan laajuisten verkkojen alaan liittyvän yhteisön rahoitustuen myöntämistä koskevista yleisistä säännöistä annetun neuvoston asetuksen (EY) N:o 2236/95 muuttamisesta /* KOM/2004/0141 lopull. - COD 2001/0226 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi Euroopan laajuisten verkkojen alaan liittyvän yhteisön rahoitustuen myöntämistä koskevista yleisistä säännöistä annetun neuvoston asetuksen (EY) N:o 2236/95 muuttamisesta 2001/0226 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi Euroopan laajuisten verkkojen alaan liittyvän yhteisön rahoitustuen myöntämistä koskevista yleisistä säännöistä annetun neuvoston asetuksen (EY) N:o 2236/95 muuttamisesta 1- TAUSTA Ehdotus toimitettiin Euroopan parlamentille ja neuvostolle (asiakirja KOM(2001) 545 lopullinen - 2001/0226 (COD)): Ensimmäinen tarkistettu ehdotus annettiin (asiakirja KOM(2002) 134 lopullinen - 2001/0226 (COD)): // 3.12.2001 12.3.2002 Euroopan talous - ja sosiaalikomitea antoi lausuntonsa Aluiden komitea päätti, ettei se anna lausuntoa ehdotuksesta. // 20.3.2002 25.3.2002 Euroopan parlamentti antoi lausuntonsa ensimmäisessä käsittelyssä // 2.7.2002 Muutettu ehdotus annettiin (asiakirja KOM(2003) 38 lopullinen - 2001/0226 (COD)): // 24.1.2003 Toinen tarkistettu ehdotus annettiin (asiakirja KOM(2003) 561 lopullinen - 2001/0226 (COD)): // 2.10.2003 (Yksimielinen) poliittinen yhteisymmärrys // 25.11.2003 Yhteinen kanta vahvistettiin // 24.2.2004 2- KOMISSION EHDOTUKSEN TAVOITE Ehdotuksen tavoitteena on lisätä tuen enimmäisosuutta sellaisissa Euroopan laajuisten energiaverkkojen ja liikenneverkkojen ensisijaisissa hankkeissa, jotka toteutetaan valtioiden rajoilla tai alueilla, joilla on luonnonmuodostumista aiheutuvia esteitä. Tuen enimmäisosuus ehdotetaan nostettavaksi 10 prosentista 20 prosenttiin, jotta sillä olisi hankkeiden toteutusta vauhdittava ja julkisen ja yksityisten sektorin kumppanuuksia helpottava vipuvaikutus. Ehdotus perustuu Karel Van Miertin johdolla työskennelleen korkean tason työryhmän laatiman raportin päätelmiin ja suosituksiin. Raportti käsitteli Euroopan laajuisten liikenneverkkojen suuntaviivoja ja johti myös toiseen ehdotukseen Euroopan laajuisten liikenneverkkojen suuntaviivoja koskevan päätöksen N:o 1692/96/EY muuttamisesta [1]. Työryhmän raportissa varoitettiin komissiota siitä, että raja-alueiden hankkeita ei ehkä toteuteta ajoissa ilman sellaista yhteisön tukea, jolla on riittävä vipuvaikutus julkisen ja yksityisen pääoman mobilisoimiseksi ja koordinoimiseksi. Rajaliikenneyhteydet ovat välttämättömiä jäsenvaltioiden välisen kaupan ja Euroopan pääväylien toimivuuden kannalta. Valtioiden rajat ylittävä paikallisliikenne on usein suhteellisen vähäistä, millä on taipumus vähentää rajatylittävien hankkeiden kannattavuutta verrattuna kansallisten verkkojen ydinosissa toteutettaviin hankkeisiin. Näin ollen julkiselle rahoitukselle on niissä suurempi tarve. Kansainvälisten hankkeiden jättäminen huomiotta vaikuttaa kuitenkin paradoksaalisesti niiden investointien kannattavuuteen, jotka jäsenvaltiot tekevät maan sisäisiin osuuksiin, sillä se vie niiltä mittakaavaetuja. [1] KOM(2003) 564. Ehdotus kohdistuu näin ollen erityisesti sellaisiin ensisijaisiin hankkeisiin, jotka tuovat merkittävää lisäarvoa Euroopan tasolla mutta joiden taloudellinen kannattavuus on alhainen. 3- YHTEISTÄ KANTAA KOSKEVAT HUOMAUTUKSET 3.1 Yleistä Jotta yhteisen kannan sisällöstä saisi paremman käsityksen, on palautettava mieleen ehdotuksen melko monimutkainen historia. Ehdotuksia on ollut kaiken kaikkiaan neljä. Niiden tavoitteet ovat samat mutta sisältö jossain määrin erilainen. * Ensimmäinen komission ehdotus (KOM(2001) 545), lokakuu 2001. * Komission ensimmäinen tarkistettu ehdotus (KOM(2002) 134), maaliskuu 2002. Tarkistuksella sisällytettiin myös energiaverkot ehdotuksen piiriin. * Euroopan parlamentin ensimmäistä käsittelyä seurannut komission muutettu ehdotus (KOM(2003) 38), tammikuu 2003. * Komission toinen tarkistettu ehdotus, jolla pyrittiin ratkaisemaan neuvostossa syntynyt tilanne (KOM(2003) 561). Komission oli tässä yhteydessä jätettävä pois joitain Euroopan parlamentin ensimmäisen käsittelyn jälkeen hyväksyttyjä tarkistuksia, jotta neuvostossa olisi päästy poliittiseen yhteisymmärrykseen. Tämä ei kuitenkaan vaikuttanut ehdotuksen soveltamisalaan. Neuvoston yhteinen kanta perustuu näin ollen osaksi komission toisen tarkistetun ehdotuksen sisältöön (KOM(2003) 561) ja osaksi komission aiempiin ehdotuksiin, kun taas Euroopan parlamentin ensimmäisessä käsittelyssä tekemät tarkistukset perustuivat komission ensimmäiseen ehdotukseen KOM(2001) 545. Neuvoston yhteisen kannan tekstistä on joiltain osin vaikea yksilöidä tarkistuksia, jotka komissio hyväksyi Euroopan parlamentin ensimmäisen käsittelyn jälkeen, koska osa niistä jätettiin pois komission viimeisimmästä ehdotuksesta (KOM(2003) 561) tai koska niiden sanamuotoa on muutettu huomattavasti. Lisäksi on muistettava, että neuvosto ei ole antanut lausuntoa Euroopan parlamentin tarkistuksista. 3.2 Tarkistukset 3.2.1 Muutetussa ehdotuksessa ja yhteisessä kannassa hyväksytyt tarkistukset Tarkistukset 1, 4, 8, 9, 11 ja 13 on hyväksytty osittain tai periaatteessa, mutta niitä on muotoiltu uudelleen tai täydennetty. Tarkistukset 1, 7 ja 10 on hylätty. Seuraavat (johdanto-osan kappaleisiin liittyvät) tarkistukset on jätetty pois komission viimeisimmästä ehdotuksesta (KOM(2003) 561): - "Kestävään liikkuvuuteen" liittyvää tarkistuksen 4 toista osaa ei sisällytetty komission ehdotukseen (KOM(2003) 561). - Tarkistusta 5, jossa viitataan hankkeiden viivästymisiin Alpeilla ja Pyreneiden vuoristossa, ja tarkistusta 6, jossa viitataan erikseen Galileo-ohjelmaan, ei sisällytetty komission ehdotukseen (KOM(2003) 561). 3.2.1.1 Tarkistus 1 (johdanto-osan 6 kappale) Viittaus Euroopan laajuisten energiaverkkojen rahoittamisen ensisijaisuuteen on hyväksytty periaatteessa, mutta uudella sanamuodolla. 3.2.1.2 Tarkistus 4 (johdanto-osan 5 kappale) Viittaus julkisen ja yksityisen sektorin yhteistyöhön rahoitusvälineenä on muotoiltu uudelleen. 3.2.1.3 Tarkistukset 8 ja 13 (5 artiklan 3 kohdan c alakohta) Yhteisen kannan soveltamisala on olennaisilta osin sama kuin Euroopan parlamentin hyväksymä ja komission muutetussa ehdotuksessaan ehdottama. Tukiosuuden korotus koskee seuraavia hankkeita: - energiaverkkojen ensisijaiset hankkeet - valtioiden rajoja tai luonnonesteitä ylittävät ensisijaisten hankkeiden osat - hankkeet, joilla edistetään turvallisuutta ja ympäristömyötäisiä liikennemuotoja. Lisäksi yhteisessä kannassa on säilytetty Euroopan parlamentin viittaus päätökseen 1692/96. Soveltamisalaa on kuitenkin laajennettu Euroopan parlamentin hyväksymästä, koska kaikki liikennemuodot (eikä vain rautatieliikenne) kuuluvat nyt ehdotuksen piiriin. Soveltamisala vastaa kuitenkin olennaisilta osin komission viimeisintä ehdotusta (KOM(2003) 561). Yhteisrahoituksen osuus hankkeissa, jotka toteutetaan raja-alueilla tai luonnollisten esteiden haittaamilla alueilla, sekä energiaverkkojen ensisijaisissa hankkeissa on 20 prosenttia eli sama kuin Euroopan parlamentin ensimmäisen käsittelyn jälkeen annetussa komission muutetussa ehdotuksessa. 3.2.1.4 Tarkistus 9 (13 artiklan 4 kohta (uusi)) Euroopan parlamentti edellytti hankerahoitukselle tiukempia sääntöjä (tarkistus 9) järkevän ja tehokkaan varainhoidon mukaisesti. Nämä säännöt on säilytetty hieman erilaisella sanamuodolla, joka perustuu komission ehdotuksessa KOM(2003) 561 esitettyyn sanamuotoon. 3.2.1.5 Tarkistus 10 (17 artiklan 3 kohta) - komitea Komissio esitti ehdotuksessaan, että komitea soveltaa neuvoa-antavaa menettelyä, ja Euroopan parlamentti tukee tätä kantaa. Yhteisessä kannassa säilytetään kuitenkin tällä hetkellä sovellettava sääntelymenettely, mutta hyväksytään EIP:n edustajan osallistuminen komiteaan (tarkkailijana) (17 artiklan 2 kohta). 3.2.1.6 Tarkistus 11 (18 artiklan 2 kohta) Vaikka yhteiseen kantaan ei ole sisällytetty rahoituskehyksen 2001-2006 lisäämiseen liittyvää tarkistusta 11, siinä on säilytetty varojen käytön tiukempaan arviointiin liittyvä toinen alakohta (18 artiklan 2 kohta (uusi)). 3.2.2 Muutettuun ehdotukseen sisällytetyt tarkistukset, joita ei ole yhteisessä kannassa 3.2.2.1 Yhteisessä kannassa ei oteta huomioon tarkistusta 4, joka liittyy ehdokasmaiden kanssa toteutettaviin rajatylittäviin hankkeisiin (jotka voisivat hyötyä tuesta enimmäismäärään asti). Yhteisessä kannassa katsotaan, että kyseinen lauseke on mitätön 1. toukokuuta 2004 alkaen, koska useimmat ehdokasmaat liittyvät tuolloin unioniin. 3.2.2.2 Yhteisessä kannassa ei oteta huomioon tarkistusta 7, joka liittyy asetuksen N:o 2236/95 täytäntöönpanon edellyttämän rahoituskehyksen lisäämiseen. 3.3 Neuvoston lisäämät uudet säännökset 3.3.1. Komission ehdotuksen (KOM(2003) 561) mukaisesti neuvosto lisäsi mahdollisuuden rahoittaa Euroopan laajuisia verkkoja monivuotisen oikeudellisen sitoumuksen perusteella (talousarviositoumusten pysyessä edelleen vuosittaisina sitoumuksina), mikä antaa hankejohdolle vahvat takeet siitä, että hankkeet saavat yhteisön rahoitusta koko toteutusvaiheen ajan. 4- PÄÄTELMÄT Huolimatta siitä, että yhteinen kanta poikkeaa joiltain osin komission viimeisimmästä ehdotuksesta, komissio voi tukea yhteistä kantaa, koska se noudattelee komission muutetun ehdotuksen peruslinjoja. Tärkein muutos liittyy tuen enimmäisosuuteen. Yhteisessä kannassa yhteisrahoituksen enimmäisosuudeksi vahvistetaan 20 prosenttia, vaikka komissio ehdotti 30:tä prosenttia (KOM(2003) 561). Neuvoston vahvistama 20 prosenttia oli kuitenkin Euroopan parlamentin ensimmäisessä käsittelyssään hyväksymä tukitaso. 5- JULISTUKSET A. Neuvoston ja komission julistus Neuvosto ja komissio vahvistavat, että tämä ehdotus ei vaikuta kaudella 2000-2006 Euroopan laajuisten verkkojen kokonaismäärärahoihin. B. Neuvoston julistukset 1. Neuvosto painottaa, että tämä asetus ei vaikuta rahoitusnäkymiä koskeviin seuraaviin neuvotteluihin. 2. Neuvosto panee merkille, että komission kustannusarvio 1 artiklassa [2] tarkoitetuista rajatylittävistä osuuksista (lukuun ottamatta merten moottoriteitä) on 15 miljardia euroa kaudelle 2007-2013. Näin ollen jos kaikki nämä rajatylittävät osuudet saavat 20 prosentin enimmäistuen [3], talousarviomenot ovat arviolta 430 miljoonaa euroa [4] vuosittain. [2] Tarkka viite lisätään myöhemmin. [3] Tarkka luku annetaan sovittavan tukitason perusteella. [4] Tarkka luku annetaan sovittavan tukitason perusteella. 3. Neuvosto panee merkille seuraavan komission julistuksen: "Komission esittäessä Euroopan laajuisten liikennehankkeiden rahoituskomitealle ehdotuksensa lisätuesta sen mukana annetaan: a) hankkeen johdon laatima talousanalyysi, joka osoittaa, että hankkeen toteutus edellyttää lisätukea b) hankkeen uusi arviointi, jonka komissio ja EIP ovat laatineet asetuksen mukaisesti ja jossa muun muassa todetaan hankkeen taloudellinen elinkelpoisuus, taloudellinen kannattavuus sekä suorat tai välilliset sosioekonomiset vaikutukset ehdotetun lisätuen ja hankkeen johdon laatiman talousanalyysin pohjalta."